**Nu mor caii când vor câinii**

*Florianruse*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Plâng ochii norilor

mânați de-un vânt hain

prin țara cailor

senini tot mai puțin.

Dor nervii vremilor

întinși mult prea prostesc

de valul triștilor

dricari ce se rotesc.

Vezi colții zbirilor,

lătrând parc-a pustiu,

luând urma mânjilor,

rânjind pe străzi bocciu.

Curg stropii, domnilor!

vestind un cer senin,

în raiul șerpilor

scuipând în jur venin.